அனுமுலா ரேவந்த் ரெட்டி

அனுமுலா ரேவந்த் ரெட்டி (, பிறப்பு:08 நவம்பர்   1969) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியைச் சேர்ந்தவர். 2019 ஆம் ஆண்டு மல்காஜ்‌கிரி மக்களவைத் தொகுதியிலிருந்து மக்களவைக்கு இந்திய தேசிய காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் இவர் தெலங்காணாவின் இரண்டாவது முதலமைச்சராக 2023 திசம்பர் 7 ஆம் நாள் பதவியேற்றார்.

 2023 தெலங்காணா சட்டமன்றத் தேர்தல் 
சூன் 2021-இல் ரேவந்த் ரெட்டி என். உத்தம் குமார் ரெட்டிக்குப் பதிலாக தெலங்காணா பிரதேசக் கமிட்டியின் தலைவராக நியமிக்கப்பட்டார். இந்தப் பொறுப்பை இவர் 2021 ஆம் ஆண்டு சூலை 7-இல் ஏற்றுக்கொண்டார்.

இவர் அப்போதைய முதல் அமைச்சர் சந்திரசேகர் ராவிற்கு எதிராக 2023 தெலங்காணா சட்டப் பேரவைத் தேர்தல் பிரச்சாரத்தை வெற்றிகரமாக செயல்படுத்தினார்.  பெரும்பான்மைக்கு 4 தொகுதிகள் அதிகமாக 64 தொகுதிகளில் இந்திய தேசிய காங்கிரசை வெற்றி பெறச் செய்தார். இவர் கோடங்கல் சட்டமன்றத் தொகுதி மற்றும் காமாரெட்டி ஆகிய இரு தொகுதிகளில் போட்டியிட்டார்.https://timesofindia.indiatimes.com/city/hyderabad/revanth-files-nomination-for-kodangal-constituency/articleshow/105031768.cmshttps://www.newindianexpress.com/states/telangana/2023/nov/11/tpcc-chief-a-revanth-reddyfiles-papers-in-kamareddy-constituency-2632024.html இவர் கோடங்கல் தொகுதியில் வெற்றி பெற்றார். காமாரெட்டி தொகுதியில் தோல்வியடைந்தார். இவர் மூன்றாம் முறையாக கோடங்கல் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.

 முதலமைச்சராக 
தெலங்காணாவின் தேர்ந்தெடுக்கப்பட்ட சட்டமன்ற உறுப்பினர்கள் ரேவந்த் ரெட்டியை காங்கிரசு சட்டப்பேரவைத் தலைவராகத் தேர்ந்தெடுக்க ஒப்புக்கொண்ட தீர்மானத்தை அடுத்து அகில் இந்திய காங்கிரசு கமிட்டி தெலங்காணா முதல் அமைச்சரைத் தேர்ந்தெடுப்பதற்கு ஏதுவாக இவரை சட்டமன்ற இந்திய தேசிய காங்கிரசின் தலைவராக அறிவித்தனர்.

2023 திசம்பர் 7 ஆம் நாள் இவர் தெலங்காணா முதல் அமைச்சராக பதவியேற்பு உறுதிமொழி எடுத்துக் கொண்டார்.

 மேற்கோள்கள் 

பகுப்பு:தெலங்காணா சட்டப் பேரவை உறுப்பினர்கள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:தெலங்காணா அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:தெலங்காணா முதலமைச்சர்கள்